L 52/28
EL
Επίσημη Εφημερίδα της Ευρωπαϊκής Ένωσης
20.2.2023
ii) όλα τα υπόλοιπα βοοειδή που διατηρούνται στην ίδια εγκατάσταση καταγωγής με τα βοοειδή που περιλαμβάνο­ νται στο φορτίο πρέπει να έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και κατά την ημερομηνία εκείνη πρέπει να εξακολουθούν να βρίσκονται εντός της περιόδου ανοσίας σύμφωνα με τις οδηγίες του παρασκευαστή του εμβολίου ή εντός της περιόδου ανοσίας λόγω προη­ γούμενου εμβολιασμού ή μητρικής ανοσίας· iii) τα βοοειδή που περιλαμβάνονται στο φορτίο πρέπει να έχουν διατηρηθεί στην εγκατάσταση καταγωγής τους από τη γέννησή τους ή για συνεχή περίοδο τουλάχιστον 28 ημερών πριν από την ημερομηνία αποστολής· και — έχει διενεργηθεί κλινική εξέταση, με ευνοϊκά αποτελέσματα, όλων των βοοειδών που διατηρούνται στην εγκατάσταση καταγωγής αυτών των φορτίων, συμπεριλαμβανομένων των βοοειδών που περιλαμβάνονται σε αυτά τα φορτία· — εάν είναι απαραίτητο, έχει διενεργηθεί εργαστηριακή εξέταση, με ευνοϊκά αποτελέσματα, των βοοειδών που διατηρούνται στην εγκατάσταση καταγωγής αυτών των φορτίων, συμπεριλαμβανομένων των βοοειδών που περιλαμβάνονται σε αυτά τα φορτία· β) κάθε προορισμό, στο ίδιο κράτος μέλος ή σε άλλα κράτη μέλη, εάν, εκτός από τους όρους που προβλέπονται στο στοιχείο α) σημεία ii) και iii), πληρούνται όλοι οι ακόλουθοι όροι: i) τα βοοειδή που περιλαμβάνονται στο φορτίο πρέπει να έχουν εμβολιαστεί κατά της οζώδους δερματίτιδας τουλάχιστον 60 ημέρες πριν από την ημερομηνία αποστολής και κατά την ημερομηνία αποστολής πρέπει να εξακολουθούν να βρίσκονται εντός της περιόδου ανοσίας σύμφωνα με τις οδηγίες του παρασκευαστή του εμβολίου· ii) σε ακτίνα τουλάχιστον 20 km γύρω από την εγκατάσταση καταγωγής αυτών των φορτίων δεν έχουν εκδηλωθεί εστίες οζώδους δερματίτιδας κατά τη διάρκεια περιόδου τουλάχιστον τριών μηνών πριν από την ημερομηνία αποστολής· και iii) όλα τα βοοειδή που διατηρούνται σε απόσταση 50 km γύρω από την εγκατάσταση καταγωγής του φορτίου πρέπει να έχουν εμβολιαστεί ή επανεμβολιαστεί κατά της οζώδους δερματίτιδας τουλάχιστον 60 ημέρες πριν από την ημερομηνία αποστολής και κατά την ημερομηνία εκείνη πρέπει να εξακολουθούν να βρίσκονται εντός της περιόδου ανοσίας σύμφωνα με τις οδηγίες του παρασκευαστή του εμβολίου ή εντός της περιόδου μητρικής ανοσίας· γ) κάθε προορισμό, σε άλλα κράτη μέλη ή εδάφη τρίτων χωρών, εάν, εκτός από τους όρους που καθορίζονται στο στοιχείο α), πληρούνται οι ακόλουθοι όροι: i) τα ζώα πρέπει να συμμορφώνονται με όλες τις εγγυήσεις για την υγεία των ζώων, με βάση το ευνοϊκό αποτέλεσμα εκτίμησης κινδύνου των μέτρων κατά της εξάπλωσης της οζώδους δερματίτιδας, οι οποίες απαιτούνται από την αρμόδια αρχή του κράτους μέλους καταγωγής και έχουν εγκριθεί από την αρμόδια αρχή των κρατών μελών διέλευσης και προορισμού, πριν από την ημερομηνία αποστολής· ii) δεν πρέπει να υπάρχουν επιβεβαιωμένες εστίες οζώδους δερματίτιδας σε ακτίνα τουλάχιστον 20 km γύρω από την εγκατάσταση καταγωγής αυτών των φορτίων για περίοδο τουλάχιστον τριών μηνών πριν από την ημερομηνία αποστολής· και iii) όλα τα βοοειδή που διατηρούνται σε απόσταση 50 km γύρω από την εγκατάσταση καταγωγής του φορτίου πρέπει να έχουν εμβολιαστεί ή επανεμβολιαστεί κατά της οζώδους δερματίτιδας τουλάχιστον 60 ημέρες πριν από την ημερομηνία αποστολής και κατά την ημερομηνία εκείνη πρέπει να εξακολουθούν να βρίσκονται εντός της περιόδου ανοσίας σύμφωνα με τις οδηγίες του παρασκευαστή του εμβολίου ή εντός της περιόδου μητρικής ανοσίας. 3.2.
Μετακινήσεις βοοειδών από ζώνη εμβολιασμού II: Μπορούν να επιτραπούν οι μετακινήσεις φορτίων βοοειδών από εγκαταστάσεις που βρίσκονται σε ζώνη εμβολιασμού II προς: α) κάθε προορισμό, στο ίδιο κράτος μέλος και σε άλλα κράτη μέλη, εφόσον πληρούνται όλοι οι ακόλουθοι όροι: i) τα βοοειδή του φορτίου πληρούν όλες τις εγγυήσεις για την υγεία των ζώων, με βάση το ευνοϊκό αποτέλεσμα εκτίμησης κινδύνου των μέτρων κατά της εξάπλωσης της οζώδους δερματίτιδας, οι οποίες απαιτούνται από την αρμόδια αρχή του κράτους μέλους καταγωγής και έχουν εγκριθεί από την αρμόδια αρχή των κρατών μελών διέλευσης και προορισμού, πριν από την ημερομηνία αποστολής· ii) τα βοοειδή του φορτίου πρέπει να έχουν εμβολιαστεί κατά της οζώδους δερματίτιδας τουλάχιστον 28 ημέρες πριν από την ημερομηνία αποστολής και κατά την ημερομηνία εκείνη πρέπει να εξακολουθούν να βρίσκονται εντός της περιόδου ανοσίας σύμφωνα με τις οδηγίες του παρασκευαστή του εμβολίου·